CELEX: 32022D0734
Language: sk
Date: 2022-05-10 00:00:00
Title: Rozhodnutie Politického a bezpečnostného výboru (SZBP) 2022/734 z 10. mája 2022 ktorým sa predlžuje mandát vedúceho misie Európskej únie na podporu právneho štátu v Kosove (Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.) (EULEX KOSOVO) (EULEX KOSOVO/1/2022)

13.5.2022   
               
               
                  SK
               
               
                  Úradný vestník Európskej únie
               
               
                  L 136/104
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/734
         z 10. mája 2022
         ktorým sa predlžuje mandát vedúceho misie Európskej únie na podporu právneho štátu v Kosove (*1) (EULEX KOSOVO) (EULEX KOSOVO/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove (EULEX KOSOVO) (1), a najmä na jej článok 12 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Na základe článku 12 ods. 2 jednotnej akcie 2008/124/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania misie Európskej únie na podporu právneho štátu v Kosove (EULEX KOSOVO) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 28. novembra 2019 prijal rozhodnutie (SZBP) 2019/1991 (2), ktorým bol pán Lars-Gunnar WIGEMARK vymenovaný za vedúceho misie EULEX KOSOVO na obdobie od 1. decembra 2019 do 14. júna 2020.
                  
               
                     (3)
                  
                  
                     Rada 3. júna 2021 prijala rozhodnutie (SZBP) 2021/904 (3), ktorým sa mení jednotná akcia 2008/124/SZBP a predlžuje mandát misie EULEX KOSOVO do 14. júna 2023.
                  
               
                     (4)
                  
                  
                     PBV 10. júna 2021 prijal rozhodnutie (SZBP) 2021/959 (4), ktorým sa mandát pána Larsa-Gunnara WIGEMARKA ako vedúceho misie EULEX KOSOVO predlžuje do 14. júna 2022.
                  
               
                     (5)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Larsa-Gunnara WIGEMARKA ako vedúceho misie EULEX KOSOVO na obdobie od 15. júna 2022 do 14. júna 2023,
                  
               PRIJAL TOTO ROZHODNUTIE:
         
            Článok 1
            Mandát pána Larsa-Gunnara WIGEMARKA ako vedúceho misie Európskej únie na podporu právneho štátu v Kosove (EULEX KOSOVO) sa týmto predlžuje na obdobie od 15. júna 2022 do 14. júna 2023.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 15. júna 2022.
         
         
            V Bruseli 10. mája 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.
         
            (1)  Ú. v. EÚ L 42, 16.2.2008, s. 92.
         
            (2)  Rozhodnutie Politického a bezpečnostného výboru (SZBP) 2019/1991 z 28. novembra 2019 o vymenovaní vedúceho misie Európskej únie na podporu právneho štátu v Kosove (EULEX KOSOVO) (EULEX KOSOVO/2/2019) (Ú. v. EÚ L 308, 29.11.2019, s. 105).
         
            (3)  Rozhodnutie Rady (SZBP) 2021/904 z 3. júna 2021, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (EULEX KOSOVO) (Ú. v. EÚ L 197, 4.6.2021, s. 114).
         
            (4)  Rozhodnutie Politického a bezpečnostného výboru (SZBP) 2021/959 z 10. júna 2021, ktorým sa predlžuje mandát vedúceho misie Európskej únie na podporu právneho štátu v Kosove (EULEX KOSOVO) (EULEX KOSOVO/1/2021) (Ú. v. EÚ L 212, 15.6.2021, s. 1).